erhwenkuo/poetry-chinese-zhtw huggingface dataset:
折楊柳
作者：宋之問（唐）

玉樹朝日映，羅帳春風吹。拭淚攀楊柳，長條宛地垂。白花飛曆亂，黃鳥思參差。妾自肝腸斷，傍人那得知。
有所思
作者：宋之問（唐）

君子事行役，再空芳歲期。美人曠遙佇，萬裡浮雲思。園桃綻紅豔，效葉柔綠滋。坐看長夏晚，秋月生羅帷。
軍中人日登高贈房明府
作者：宋之問（唐）

幽郊昨夜陰風斷，頓覺朝來陽吹暖。涇水橋南柳欲黃，聞道凱旋乘騎入，看君走馬見芳菲。
寒食還陸渾別業
作者：宋之問（唐）

洛陽城裡花如雪，陸渾山中今始發。旦別河橋楊柳風，野老不知堯舜力，酣歌一曲太平人。
寒食江州滿塘驛
作者：宋之問（唐）

去年上巳洛橋邊，今年寒食廬山曲。遙憐鞏樹花應滿，驛騎明朝宿何處，猿聲今夜斷君腸。
至端州驛見杜五審言沈三佺期閻五朝隱王二無競題壁慨然成詠
作者：宋之問（唐）

逐臣北地承嚴譴，謂到南中每相見。豈意南中岐路多，處處山川同瘴癘，自憐能得幾人歸。
綠竹引
作者：宋之問（唐）

青溪綠潭潭水側，修竹嬋娟同一色。徒生仙實鳳不遊，含情傲睨慰心目，何可一日無此君。
明河篇
作者：宋之問（唐）

八月涼風天氣晶，萬裡無雲河漢明。昏見南樓清且淺，複道連甍共蔽虧，畫堂瓊戶特相宜。雲母帳前初氾濫，南陌徵人去不歸，誰家今夜搗寒衣。鴛鴦機上疏螢度，已能舒捲任浮雲，不惜光輝讓流月。明河可望不可親，
龍門應制
作者：宋之問（唐）

宿雨霽氛埃，流雲度城闕。河堤柳新翠，苑樹花先發。洛陽花柳此時濃，山水樓臺映幾重。群公拂霧朝翔鳳，雲罕才臨禦水橋，天衣已入香山會。山壁嶄巖斷複連，層巒舊長千尋木，遠壑初飛百丈泉，彩仗蜺旌繞香閣。下輦登高望河洛。東城宮闕擬昭回，南陽溝塍殊綺錯。林下天香七寶臺，山中春酒萬年杯，微風一起祥花落，歌舞淹留景欲斜，石關猶駐五雲車。鳥旗翼翼留芳草，郊外喧喧引看人，傾都南望屬車塵。囂聲引颺聞黃道，吾皇不事瑤池樂，時雨來觀農扈春。
初宿淮口
作者：宋之問（唐）

孤舟汴河水，去國情無已。晚泊投楚鄉，明月清淮裡。汴河東瀉路窮茲，洛陽西顧日增悲。夜聞楚歌思欲斷，
王子喬
作者：宋之問（唐）

王子喬，愛神仙，七月七日上賓天。白虎搖瑟鳳吹笙，空望山頭草，草露濕人衣。
放白鷳篇
作者：宋之問（唐）

故人贈我綠綺琴，兼致白鷳鳥。琴是嶧山桐，鳥出吳溪中。我心松石清霞裡，弄此幽弦不能已。我心河海白雲垂，乃言物性不可違，白鷳愁慕刷毛衣。玉徽閉匣留為念，
桂州三月三日
作者：宋之問（唐）

代業京華裡，遠投魑魅鄉。登高望不極，雲海四茫茫。伊昔承休盼，曾為人所羨。兩朝賜顏色，二紀陪歡宴。昆明禦宿侍龍媒，伊闕天泉複幾回。西夏黃河水心劍，千春萬壽多行樂，柏梁和歌攀睿作。賜金分帛奉恩輝，載筆儒林多歲月，襆被文昌佐吳越。越中山海高且深，愚謂嬉遊長似昔，不言流寓欻成今。始安繁華舊風俗，荔浦蘅皋萬裡餘，洛陽音信絕能疏。故園今日應愁思，不求漢使金囊贈，願得佳人錦字書。
下山歌
作者：宋之問（唐）

下嵩山兮多所思，攜佳人兮步遲遲。松間明月長如此，君再遊兮複何時。
冬宵引贈司馬承禎
作者：宋之問（唐）

河有冰兮山有雪，北戶墐兮行人絕。獨坐山中兮對松月，此情不向俗人說，愛而不見恨無窮。
高山引
作者：宋之問（唐）

攀雲窈窕兮上躋懸峰，長路浩浩兮此去何從。水一曲兮腸一曲，山一重兮悲一重。松檟邈已遠，天高難訴兮遠負明德，卻望鹹京兮揮涕龍鍾。
嵩山天門歌
作者：宋之問（唐）

登天門兮坐磐石之嶙峋，前漎漎兮未半，下漠漠兮無垠。紛窈窕兮巖倚披以鵬翅，洞膠葛兮峰稜層以龍鱗。松移岫轉，左變而右易。風生雲起，出鬼而入神。吾亦不知其靈怪如此，願遊杳冥兮見羽人。重曰，天門兮穹崇，回合兮攢叢，松萬接兮柱日，試一望兮奪魄，況眾妙之無窮。
有所思
作者：宋之問（唐）

洛陽城東桃李花，飛來飛去落誰家。幽閨女兒惜顏色，已見松柏摧為薪，更聞桑田變成海。古人無複洛城東，寄言全盛紅顏子，須憐半死白頭翁。此翁白頭真可憐，光祿池臺交錦繡，將軍樓閣畫神仙。一朝臥病無相識，但看古來歌舞地，唯有黃昏鳥雀飛。
送裴相公赴鎮太原
作者：張籍（唐）

盛德雄名遠近知，功高先乞守藩維。銜恩暫遣分龍節，明年塞北清蕃落，應建生祠請立碑。
寄元員外
作者：張籍（唐）

外郎直罷無餘事，掃灑書堂試藥爐。門巷不教當要鬧，朝省入頻閑日少，可能同作舊遊無。
贈梅處士
作者：張籍（唐）

早聞聲價滿京城，頭白江湖放曠情。講易自傳新注義，天子如今議封禪，應將束帛請先生。
贈王秘書
作者：張籍（唐）

不曾浪出謁公侯，唯向花間水畔遊。每著新衣看藥灶，自領閑司了無事，得來君處喜相留。
謝裴司空寄馬
作者：張籍（唐）

騄耳新駒駿得名，司空遠自寄書生。乍離華廄移蹄澀，長思歲旦沙堤上，得從鳴珂傍火城。
酬秘書王丞見寄
作者：張籍（唐）

相看頭白來城闕，卻憶漳溪舊往還。今體詩中偏出格，芸閣水曹雖最冷，與君長喜得身閑。
送李餘及第後歸蜀
作者：張籍（唐）

十年人詠好詩章，今日成名出舉場。歸去唯將新誥牒，鄉裡親情相見日，一時攜酒賀高堂。
早朝寄白舍人、嚴郎中
作者：張籍（唐）

鼓聲初動未聞雞，羸馬街中踏凍泥。燭暗有時沖石柱，鳳闕星郎離去遠，合門開日入還齊。
書懷寄元郎中
作者：張籍（唐）

轉覺人間無氣味，常因身外省因緣。經過獨愛遊山客，吟君釣客詞中說，便欲南歸榜小船。
贈道士宜師
作者：張籍（唐）

自到王城得幾年，巴童蜀馬共隨緣。兩朝侍從當時貴，閒房暫喜居相近，還得陪師坐竹邊。
書懷寄王秘書
作者：張籍（唐）

白髮如今欲滿頭，從來百事盡應休。只於觸目須防病，賴君同在京城住，每到花前免獨遊。
題韋郎中新亭
作者：張籍（唐）

起得幽亭景複新，碧莎地上更無塵。琴書著盡猶嫌少，成名同日官連署，此處經過有幾人。
送楊州判官
作者：張籍（唐）

應得煙霞出俗心，茅山道士共追尋。閑憐鶴貌偏能畫，徵南幕裡多賓客，君獨相知最校深。
喜王起侍郎放牒
作者：張籍（唐）

東風節氣近清明，車馬爭來滿禁城。二十八人初上牒，共賀春司能鑒識，今年定合有公卿。
贈王司馬
作者：張籍（唐）

白笏朱衫年少時，久登班列會朝儀。貯財不省關身用，未曾相識多聞說，遙望長如白玉枝。
書懷
作者：張籍（唐）

自小信成疏懶性，人間事事總無功。別從仙客求方法，未能即便休官去，慚愧南山採藥翁。
贈令狐博士
作者：張籍（唐）

頭白新年六十餘，近聞生計轉空虛。久為博士誰能識，古來賢哲皆如此，應是才高與眾疏。
送從弟刪東歸
作者：張籍（唐）

雲水東南兩月程，貪歸慶節馬蹄輕。春橋欲醉攀花別，舊山風月知應好，莫向秋時不到京。
贈王秘書
作者：張籍（唐）

早在山東聲價遠，曾將順策佐嫖姚。賦來詩句無閑語，獨從書閣歸時晚，春水渠邊看柳條。
哭丘長史
作者：張籍（唐）

曾是先皇殿上臣，丹砂久服不成真。常騎馬在嘶空櫪，最悲昨日同遊處，看卻春風樹樹新。
送枝江劉明府
作者：張籍（唐）

老著青衫為楚宰，平生志業有誰知。家僮從去愁行遠，向南漸漸雲山好，一路唯聞唱竹枝。
送從弟徹東歸
作者：張籍（唐）

緱山領印知公奏，才稱同時盡不如。奉使賀成登冊禮，早晚得為朝署拜，閑坊買宅作鄰居。
哭胡十八遇
作者：張籍（唐）

早得聲名年尚少，尋常志氣出風塵。文場繼續成三代，送君帳下衣裳白，數尺墳頭柏樹新。
贈賈島
作者：張籍（唐）

籬落荒涼僮僕饑，樂遊原上住多時。蹇驢放飽騎將出，姓名未上登科記，身屈惟應內史知。
逢王建有贈
作者：張籍（唐）

年狀皆齊初有髭，鵲山漳水每追隨。使君座下朝聽易，經今三十餘年事，卻說還同昨日時。
移居靜安坊，答元八郎中
作者：張籍（唐）

長安寺裡多時住，雖守卑官不苦貧。作活每常嫌費力，更喜往還相去近，門前減卻送書人。
送楊少尹赴鳳翔
作者：張籍（唐）

詩名往日動長安，首首人家卷裡看。西學已行秦博士，今去岐州生計薄，移居偏近隴頭寒。
送韓侍禦歸山
作者：張籍（唐）

聞君久臥在雲間，為佐嫖姚未得還。新結茅廬招隱逸，明日珂聲出城去，家僮不復掃柴關。
新除水曹郎，答白舍人見賀
作者：張籍（唐）

年過五十到南宮，章句無名荷至公。黃紙開呈相府後，最幸紫薇郎見愛，獨稱官與古人同。
送楊少尹赴滿城
作者：張籍（唐）

官為本府當身榮，因得還鄉任野情。自廢田園今作主，公事況閑詩更好，將隨相逐上山行。
哭元九少府
作者：張籍（唐）

平生志業獨相知，早結雲山老去期。初作學官常共宿，今日春風花滿宅，入門行哭見靈帷。
送侯判官赴廣州從軍
作者：張籍（唐）

年少才高求自展，將身萬裡赴軍門。闢書遠到開呈客，海花蠻草連冬有，行處無家不滿園。
答白杭州郡樓登望畫圖見寄
作者：張籍（唐）

畫得江城登望處，寄來今日到長安。乍驚物色從詩出，見君向此閑吟意，肯恨當時作外官。
贈趙將軍
作者：張籍（唐）

當年膽略已縱橫，每見妖星氣不平。身貴早登龍尾道，會取安西將報國，淩煙閣上大書名。
送和蕃公主
作者：張籍（唐）

塞上如今無戰塵，漢家公主出和親。邑司猶屬宗卿寺，氈城南望無回日，空見沙蓬水柳春。
寒食內宴二首
作者：張籍（唐）

朝光瑞氣滿宮樓，彩纛魚龍四周稠。廊下禦廚分冷食，共喜拜恩侵夜出，金吾不敢問行由。城闕沉沉向曉寒，恩當令節賜餘歡，瑞煙深處開三殿，宮筵戲樂年年別，已得三回對禦看。
朝日敕賜百官櫻桃
作者：張籍（唐）

仙果人間都未有，今朝忽見下天門。捧盤小吏初宣敕，每年重此先偏待，願得千春奉至尊。
太白老人
作者：張籍（唐）

日觀東峰幽客住，竹巾藤帶亦逢迎。暗修黃籙無人見，春泉四面繞茅屋，日日唯聞杵臼聲。
和裴司空酬滿城楊少尹
作者：張籍（唐）

聖朝偏重大司空，人詠元和第一功。擁節高臨漢水上，誰不望歸丞相府，江邊楊柳又秋風。
寄和州劉使君
作者：張籍（唐）

別離已久猶為郡，閑向春風倒酒瓶。送客特過沙口堰，到此詩情應更遠，醉中高詠有誰聽。
贈商州王使君
作者：張籍（唐）

銜命南來會郡堂，卻思朝裡接班行。才雄猶是山城守，明朝從此辭君去，獨出商關路漸長。
寄令狐賓客
作者：張籍（唐）

勳名盡得國家傳，退狎琴僧與酒仙。還帶郡符經幾處，秋日出城伊水好，領誰相逐上閑船。
寄梅處士
作者：張籍（唐）

擾擾人間是與非，官閑自覺省心機。六行班裡身常下，君今獨得居山樂，應喜多時未辦歸。
送施肩吾東歸
作者：張籍（唐）

知君本是煙霞客，被薦因來城闕間。世業偏臨七裡瀨，惆悵灞亭相送去，雲中琪樹不同攀。
昆侖兒
作者：張籍（唐）

昆侖家住海中州，蠻客將來漢地遊。言語解教秦吉了，自愛肌膚黑如漆，行時半脫木綿裘。
贈李杭州
作者：張籍（唐）

仙郎白首未歸朝，應為蒼生領六條。惠化州人盡清淨，終日政聲長獨坐，開門長望浙江潮。
送鄭尚書赴廣州
作者：張籍（唐）

聖朝選將持符節，內使宣時百辟聽。海北蠻夷來舞蹈，此處莫言多瘴癘，天邊看取老人星。
賀秘書王丞南郊攝將軍
作者：張籍（唐）

正初天子親郊禮，詔攝將軍領衛兵。斜帶銀刀入黃道，共喜與君逢此日，病中無計得隨行。
送令狐尚書赴東都留守
作者：張籍（唐）

朝廷重寄在關東，共說從前選上公。勳業新城大樑鎮，每領群臣拜章慶，半開門仗日曈曈。
拜豐陵
作者：張籍（唐）

歲朝園寢遣公卿，學省班中亦攝行。身逐陵官齊再拜，卻下龍門看漸遠，金峰高處日微明。
贈孔尚書
作者：張籍（唐）

能將直道曆榮班，事著元和實錄間。三表自陳辭北闕，宅近青山高靜處，時歸林下暫開關。
酬杭州白使君，兼寄浙東元大夫
作者：張籍（唐）

相印暫離臨遠鎮，掖垣出守複同時。一行已作三年別，人間聚散真難料，莫歎平生信所之。
寄蘇州白二十二使君
作者：張籍（唐）

三朝出入紫微臣，頭白金章未在身。登第早年同座主，此處吟詩向山寺，知君忘卻曲江春。
送白賓客分司東都
作者：張籍（唐）

赫赫聲名三十春，高情人獨出埃塵。病辭省闥歸閑地，老人也擬休官去，便是君家池上人。
贈閻少保
作者：張籍（唐）

辭榮戀闕未還鄉，修養年多氣力強。半俸歸燒伏火藥，竹樹晴深寒院靜，長懸石磬在虛廊。
贈別王侍禦赴任陝州司馬
作者：張籍（唐）

京城在處閒人少，唯共君行並馬蹄。更和詩篇名最出，今日春明門外別，更無因得到街西。
田司空入朝
作者：張籍（唐）

西來將相位兼雄，不與諸君覲禮同。早變山東知順命，閶闔曉開銅漏靜，身當受冊大明宮。
送浙西周判官
作者：張籍（唐）

由來自是煙霞客，早已聞名詩酒間。天闕因將賀表到，吳越主人偏愛重，多應不肯放君閑。
送吳煉師歸王屋
作者：張籍（唐）

玉陽峰下學長生，玉洞仙中已有名。獨戴熊須冠暫出，卻到瑤壇上頭宿，應聞空裡步虛聲。
送邵州林使君
作者：張籍（唐）

詞客南行寵命新，瀟湘郡入曲江津。山幽自足探微處，知君不作傢俬計，遷日還同到日貧。
寄王六侍禦
作者：張籍（唐）

漸覺近來筋力少，難堪今日在風塵。誰能借問功名事，洞庭已置新居處，歸去安期與作鄰。
送稽亭山寺僧
作者：張籍（唐）

師住稽亭高處寺，斜廊曲閣倚雲開。山門十裡松間入，舊房到日閑吟後，林下還登說法臺。
送汀州源使君
作者：張籍（唐）

曾成趙北歸朝計，因拜王門最好官。為郡暫辭雙鳳闕，地僻尋常來客少，刺桐花發共誰看。
寄孫洛陽格
作者：張籍（唐）

久持刑憲聲名遠，好是中朝正直臣。赤縣上來應足事，遙愛南橋秋日晚，雨邊楊柳映天津。
胡山人歸王屋，因有贈
作者：張籍（唐）

轉轉無成到白頭，人間舉眼盡堪愁。此生已是蹉跎去，君歸與訪移家處，若個峰頭最較幽。
寄虔州韓使君
作者：張籍（唐）

南康太守負才豪，五十如今未擁旄。早得一人知姓字，郡政已成秋思遠，閑吟應不問官曹。
送從弟蒙赴饒州
作者：張籍（唐）

京城南去鄱陽遠，風月悠悠別思勞。三領郡符新寄重，到日更行清靜化，春田應不見蓬蒿。
羅道士
作者：張籍（唐）

城裡無人得實年，衣襟常帶臭黃煙。樓中賒酒唯留藥，尋常行處皆逢見，世上多疑是謫仙。
寄陸渾趙明府
作者：張籍（唐）

與君學省同官處，常日相隨說道情。新作陸渾山縣長，公事稀疏來客少，無妨著屐獨閑行。
同將作韋二少監贈水部李郎中
作者：張籍（唐）

舊年同是水曹郎，各罷魚符自楚鄉。重著青衫承詔命，憶得當時亦連步，如今獨在讀書堂。
贈王侍禦
作者：張籍（唐）

心同野鶴與塵遠，詩似冰壺見底清。府縣同趨昨日事，自歎獨為折腰吏，可憐驄馬路傍行。
送金少卿副使歸新羅
作者：張籍（唐）

雲島茫茫天畔微，向東萬裡一帆飛。久為侍子承恩重，從前此去人無數，光彩如君定是稀。
送李司空赴鎮襄陽
作者：張籍（唐）

中外兼權社稷臣，千官齊出拜行塵。再調公鼎勳庸盛，襄陽風景由來好，重與江山作主人。
送李僕射愬赴鎮鳳翔
作者：張籍（唐）

由來勳業屬英雄，兄弟連營列位同。先入賊城擒首惡，天子新收秦隴地，故教移鎮古扶風。
寄白二十二舍人
作者：張籍（唐）

早知內詔過先輩，蹭蹬江南百事疏。湓浦城中為上佐，三省比來名望重，肯容君去樂樵漁。
送友人盧處士遊吳越
作者：張籍（唐）

羨君東去見殘梅，惟有王孫獨未回。吳苑夕陽明古堞，試問漁舟看雪浪，幾多江燕荇花開。
蘇州江岸留別樂天
作者：張籍（唐）

銀泥裙映錦障泥，畫舸停橈馬簇蹄。清管曲終鸚鵡語，莫忘使君吟詠處，女墳湖北武丘西。
寒食看花
作者：張籍（唐）

早入公門到夜歸，不因寒食少閒時。顛狂繞樹猿離鎖，老來自喜常無事，仰面西園得詠詩。
酬浙東元尚書見寄綾素
作者：張籍（唐）

越地繒紗紋樣新，遠封來寄學曹人。便令裁製為時服，三千裡外無由見，海上東風又一春。
贈項斯
作者：張籍（唐）

端坐吟詩忘忍饑，萬人中覓似君稀。門連野水風長到，曲江亭上頻頻見，為愛鸕鷀雨裡飛。
八月五日中部官舍讀唐曆天寶已來追愴故事
作者：舒元輿（唐）

將尋國朝事，靜讀柳芳曆。八月日之五，開卷忽感激。正當天寶末，撫事坐追惜。仰思聖明帝，貽禍在肘腋。楊李盜吏權，貪殘日狼藉。燕戎伺其便，百萬奮長戟。兩河連煙塵，二京成瓦礫。生人死欲盡，揳業猶不息。肅宗傳寶圖，寇難連年擊。天地方開泰，鑄鼎成繼述。萬國哭龍袞，悲思動蠻貊。自此千秋節，不復動金石。悲風揚霜天，繐帷冷塵席。零落太平老，東西亂離客。往往為餘言，嗚咽淚雙滴。況當近塞地，哀吹起邊笛。撫幾觀陳文，使我心不懌。花萼笑繁華，溫泉樹容碧。霓裳煙雲盡，梨園風雨隔。露囊與金鏡，東逝驚波溺。昔聞歡娛事，今日成慘戚。神仙不可求，劍璽苔文積。萬古長恨端，蕭蕭泰陵陌。
坊州按獄
作者：舒元輿（唐）

中部接戎塞，頑山四周遭。風冷木長瘦，石磽人亦勞。牧守苟懷仁，癢之時為搔。其愛如赤子，始得無啼號。奈何貪狼心，潤屋沉脂膏。攫搏如猛虎，吞噬若狂獒。山禿逾高採，水窮益深撈。龜魚既絕跡，鹿兔無遺毛。氓苦稅外緡，吏憂笑中刀。大君明四目，燭之洞秋毫。眷茲一州命，慮齊墜波濤。臨軒詔小臣，汝往窮貪饕。分明舉公法，為我緩窮騷。小臣誠小心，奉命如煎熬。飲冰不待夕，驅馬淩晨皋。及此督簿書，遊詞出狴牢。門牆見狼狽，案牘聞腥臊。探情與之言，變態如奸猱。真非既巧飾，偽意乃深韜。去惡猶農夫，稂莠須耘耨。恢恢布疏網，罪者何由逃。自顧孱鈍姿，利器非能操。六旬始歸奏，霜落秋原蒿。寄謝守土臣，努力清郡曹。須知所甚卑，勿謂天之高。
橋山懷古
作者：舒元輿（唐）

軒轅厭代千萬秋，淥波浩蕩東南流。今來古往無不死，橋山突兀在其左，荒榛交鎖寒風愁。神仙天下亦如此，哀喧叫笑牧童戲，陰天月落狐狸遊。卻思皇墳立人極，知勇神天不自大，風後力牧輸長籌。襄城迷路問童子，君不見黃龍飛去山下路，斷髯成草風颼颼。
坊州按獄蘇氏莊記室二賢自鄜州走馬相訪留連數日發後獨坐寂寞因成詩寄之
作者：舒元輿（唐）

十年一相見，世俗信多岐。雲雨易分散，山川長間之。我銜鳳闕恩，按獄橋山陲。君在龍驤府，掌奏羽檄詞。相去百餘裡，魂夢自相馳。形容在胸臆，書劄通相思。煩君愛我深，輕車忽載脂。塞門秋色老，霜氣方凝姿。此地少平川，岡阜相參差。誰知路非遠，行者多雲疲。君能犯勁風，信宿淩欹危。情親不自倦，下馬開雙眉。相對坐沉吟，屈指驚歲時。萬事且莫問，一杯欣共持。陽烏忽西傾，明蟾掛高枝。捲簾引瑤玉，滅燭臨霜墀。中庭有疏蘆，淅淅聞風吹。長河卷雲色，凝碧無瑕疵。一言開我懷，曠然澹希夷。悠悠夜方永，冷思偏相宜。眉睫無他人，與君閑解題。陶然叩寂寞，再請吟清詩。得意且忘言，何況竹與絲。頃刻過三夕，起坐輕四肢。明朝告行去，慘然還別離。出門送君去，君馬揚金羈。回來坐空堂，寂寞無人知。重重碧雲合，何處尋佳期。
履春冰
作者：舒元輿（唐）

投跡清冰上，凝光動早春。兢兢愁陷履，步步怯移身。鳥照微生水，狐聽或過人。細遷形外影，輕躡鏡中輪。咫尺憂偏遠，危疑懼已頻。願堅容足分，莫使獨驚神。
贈李翱
作者：舒元輿（唐）

湘江舞罷忽成悲，便脫蠻靴出絳帷。誰是蔡邕琴酒客，魏公懷舊嫁文姬。
太子納妃太平公主出降
作者：李治（唐）

龍樓光曙景，魯館啟朝扉。豔日濃妝影，低星降婺輝。玉庭浮瑞色，銀榜藻祥徽。雲轉花縈蓋，霞飄葉綴旗。雕軒回翠陌，寶駕歸丹殿。鳴珠佩曉衣，鏤璧輪開扇。華冠列綺筵，蘭醑申芳宴。環階鳳樂陳，玳席珍羞薦。蝶舞袖香新，歌分落素塵。歡凝歡懿戚，慶葉慶初姻。暑闌炎氣息，涼早吹疏頻。方期六合泰，共賞萬年春。
七夕宴懸圃二首
作者：李治（唐）

羽蓋飛天漢，鳳駕越層巒。俱歎三秋阻，共敘一宵歡。璜虧夜月落，靨碎曉星殘。誰能重操杼，纖手濯清瀾。霓裳轉雲路，鳳駕儼天潢。虧星凋夜靨，殘月落朝璜。促歡今夕促，長離別後長。輕梭聊駐織，掩淚獨悲傷。
過溫湯
作者：李治（唐）

溫渚停仙蹕，豐郊駐曉旌。路曲回輪影，巖虛傳漏聲。暖溜驚湍駛，寒空碧霧輕。林黃疏葉下，野白曙霜明。眺聽良無已，煙霞斷續生。
九月九日
作者：李治（唐）

端居臨玉扆，初律啟金商。鳳闕澄秋色，龍闈引夕涼。野淨山氣斂，林疏風露長。砌蘭虧半影，巖桂發全香。滿蓋荷凋翠，圓花菊散黃。揮鞭爭電烈，飛羽亂星光。柳空穿石碎，弦虛側月張。怯猿啼落岫，驚雁斷分行。斜輪低夕景，歸旆擁通莊。
謁慈恩寺題奘法師房
作者：李治（唐）

停軒觀福殿，遊目眺皇畿。法輪含日轉，花蓋接雲飛。翠煙香綺閣，丹霞光寶衣。幡虹遙合彩，定水迥分暉。蕭然登十地，自得會三歸。
謁大慈恩寺
作者：李治（唐）

日宮開萬仞，月殿聳千尋。花蓋飛團影，幡虹曳曲陰。綺霞遙籠帳，叢珠細網林。寥廓煙雲表，超然物外心。
守歲
作者：李治（唐）

今宵冬律盡，來朝麗景新。花餘凝地雪，條含暖吹分。綬吐芽猶嫩，冰□已鏤津。薄紅梅色冷，淺綠柳輕春。送迎交兩節，暄寒變一辰。
咸亨殿宴近臣諸親柏梁體
作者：李治（唐）

屏欲除奢政返淳。
九月九日幸臨渭亭登高得秋字
作者：李顯（唐）

九日正乘秋，三杯興已周。泛桂迎尊滿，吹花向酒浮。長房萸早熟，彭澤菊初收。何藉龍沙上，方得恣淹留。
登驪山高頂寓目
作者：李顯（唐）

四郊秦漢國，八水帝王都。閶闔雄裡閈，城闕壯規模。貫渭稱天邑，含岐實奧區。金門披玉館，因此識皇圖。
幸秦始皇陵
作者：李顯（唐）

眷言君失德，驪邑想秦餘。政煩方改篆，愚俗乃焚書。阿房久已滅，閣道遂成墟。欲厭東南氣，翻傷掩鮑車。
立春日遊苑迎春
作者：李顯（唐）

神皋福地三秦邑，玉臺金闕九仙家。寒光猶戀甘泉樹，淑景偏臨建始花。彩蝶黃鶯未歌舞，梅香柳色已矜誇。迎春正啟流霞席，暫囑曦輪勿遽斜。
十月誕辰內殿宴群臣效柏梁體聯句
作者：李顯（唐）

潤色鴻業寄賢才，——李顯叨居右弼愧鹽梅。——李嶠運籌帷幄荷時來，——宗楚客職掌圖籍濫蓬萊。——劉憲兩司謬忝謝鐘裴，——崔湜禮樂銓管效涓埃。——鄭愔陳師振旅清九垓，——趙彥昭欣承顧問侍天杯。——李適銜恩獻壽柏梁臺，——蘇頲黃縑青簡奉康哉。——盧藏用鯫生侍從忝王枚，——李乂右掖司言實不才。——馬懷素宗伯秩禮天地開，——薛稷帝歌難續仰昭回。——宋之問微臣捧日變寒灰，——陸景初遠慚班左愧遊陪。——上官婕妤
景龍四年正月五日移仗蓬萊宮御大明殿會吐蕃騎馬之戲因重為柏梁體聯句
作者：李顯（唐）

大明禦宇臨萬方，——李顯顧慚內政翊陶唐。——皇后鸞鳴鳳舞向平陽，——長寧公主秦樓魯館沐恩光。——安樂公主無心為子輒求郎，——太平公主雄才七步謝陳王。——溫王重茂當熊讓輦愧前芳，——上官昭容再司銓筦恩可忘。——崔湜文江學海思濟航，——鄭愔萬邦考績臣所詳。——武平一著作不休出中腸，——閻朝隱權豪屏跡肅嚴霜。——竇從一鑄鼎開嶽造明堂，——宗晉卿玉醴由來獻壽觴。——明悉獵
石淙
作者：李顯（唐）

三陽本是標靈紀，二室由來獨擅名。霞衣霞錦千般狀，雲峰雲岫百重生。水炫珠光遇泉客，巖懸石鏡厭山精。永願乾坤符睿算，長居膝下屬歡情。
石淙
作者：李旦（唐）

奇峰嶾嶙箕山北，秀崿岧嶢嵩鎮南。地首地肺何曾擬，天目天臺倍覺慚。樹影蒙蘢鄣疊岫，波深洶湧落懸潭。□願紫宸居得一，永欣丹扆禦通三。
憶長安：四月
作者：丘丹（唐）

憶長安，四月時，南郊萬乘旌旗。嘗酎玉卮更獻，含桃絲籠交馳。芳草落花無限，金張許史相隨。
狀江南：季冬
作者：丘丹（唐）

江南季冬月，紅蟹大如l4。湖水龍為鏡，爐峰氣作煙。
和韋使君秋夜見寄
作者：丘丹（唐）

露滴梧葉鳴，秋風桂花發。中有學仙侶，吹簫弄山月。
奉酬韋蘇州使君
作者：丘丹（唐）

久作煙霞侶，暫將簪組親。還同褚伯玉，入館忝州人。
和韋使君聽江笛送陳侍禦
作者：丘丹（唐）

離樽聞夜笛，寥亮入寒城。月落車馬散，淒惻主人情。
奉酬韋使君送歸山之作
作者：丘丹（唐）

側聞郡守至，偶乘黃犢出。不別桃源人，一見經累日。蟬鳴念秋稼，蘭酌動離瑟。臨水降麾幢，野艇才容膝。參差碧山路，目送江帆疾。涉海得驪珠，棲梧慚鳳質。愧非鄭公里，歸掃蒙籠室。
奉酬重送歸山
作者：丘丹（唐）

賣藥有時至，自知來往疏。遽辭池上酌，新得山中書。步出芙蓉府，歸乘觳觫車。猥蒙招隱作，豈愧班生廬。
經湛長史草堂
作者：丘丹（唐）

身退謝名累，道存嘉止足。設醴降華幡，掛冠守空穀。偶尋野外寺，仰慕賢者躅。不見昔簪裾，猶有舊松竹。煙霞雖異世，風韻如在矚。餘即江海上，歸轍青山曲。
蕭山祗園寺
作者：丘丹（唐）

東晉許徵君，西方彥上人。生時猶定見，悟後了前因。靈塔多年古，高僧苦行頻。碑存才記日，藤老豈知春。車騎歸蕭詧，雲林識許詢。千秋不相見，悟定是吾身。
奉使過石門觀瀑
作者：丘丹（唐）

溪上望懸泉，耿耿雲中見。披榛上巖岫，峭壁正東面。千仞瀉聯珠，一潭噴飛霰。嵯rU滿山響，坐覺炎氛變。照日類虹霓，從風似綃練。靈奇既天造，惜處窮海甸。吾祖昔登臨，謝公亦遊衍。王程懼淹泊，下磴空延眷。千里雷尚聞，巒回樹蔥蒨。此來共賤役，探討愧前彥。永欲洗塵纓，終當愜此願。
秋夕宿石門館
作者：丘丹（唐）

暝從石門宿，搖落四巖空。潭月漾山足，天河瀉澗中。杉松寒似雨，猿鳥夕驚風。獨臥不成寢，蒼然想謝公。
狀江南：孟夏
作者：賈弇（唐）

江南孟夏天，慈竹筍如編。蜃氣為樓閣，蛙聲作管絃。
狀江南：仲秋
作者：沈仲昌（唐）

江南仲秋天，驔鼻大如船。雷是樟亭浪，苔為界石錢。
憶長安：正月
作者：謝良輔（唐）

憶長安，正月時，和風喜氣相隨。獻壽彤庭萬國，燒燈青玉五枝。終南往往殘雪，渭水處處流澌。
憶長安：十二月
作者：謝良輔（唐）

憶長安，臘月時，溫泉彩仗新移。瑞氣遙迎鳳輦，日光先暖龍池。取酒蝦蟆陵下，家家守歲傳卮。
狀江南：仲春
作者：謝良輔（唐）

江南仲春天，細雨色如煙。絲為武昌柳，布作石門泉。
狀江南：孟冬
作者：謝良輔（唐）

江南孟冬天，荻穗軟如綿。綠絹芭蕉裂，黃金橘柚懸。
憶長安：二月
作者：鮑防（唐）

憶長安，二月時，玄鳥初至禖祠。百囀宮鶯繡羽，千條禦柳黃絲。更有曲江勝地，此來寒食佳期。
狀江南：孟春
作者：鮑防（唐）

江南孟春天，荇葉大如錢。白雪裝梅樹，青袍似葑田。
雜感
作者：鮑防（唐）

漢家海內承平久，萬國戎王皆稽首。天馬常銜苜蓿花，胡人歲獻葡萄酒。五月荔枝初破顏，朝離象郡夕函關。雁飛不到桂陽嶺，馬走先過林邑山。甘泉禦果垂仙閣，日暮無人香自落。遠物皆重近皆輕，雞雖有德不如鶴。
送薛補闕入朝
作者：鮑防（唐）

平原門下十餘人，獨受恩多未殺身。每歎陸家兄弟少，更憐楊氏子孫貧。柴門豈斷施行馬，魯酒那堪醉近臣。賴有軍中遺令在，猶將談笑對風塵。
人日陪宣州範中丞傳正與範侍御傳真宴東峰亭
作者：鮑防（唐）

人日春風綻早梅，謝家兄弟看花來。吳姬對酒歌千曲，秦女留人酒百杯。絲柳向空輕婉轉，玉山看日漸裴回。流光易去歡難得，莫厭頻頻上此臺。
上巳寄孟中丞
作者：鮑防（唐）

世間禊事風流處，鏡裡雲山若畫屏。今日會稽王內史，好將賓客醉蘭亭。
秋暮憶中秋夜與王璠侍禦賞月，因愴遠離聊以奉寄
作者：鮑防（唐）

前月月明夜，美人同遠光。清塵一以間，今夕坐相忘。風落芙蓉露，疑餘繡被香。
元日早朝行
作者：鮑防（唐）

幹元發生春為宗，盛德在木鬥建東。東方歲星大明宮，南山喜氣搖晴空。望雲五等舞萬玉，獻壽一聲出千峰。文昌隨彩禮樂正，太平下直旌旗紅。師曠應律調黃鐘，王良運策調時龍。玄冥無事歸朔土，青帝放身入朱宮。九韶九變五聲裡，四方四友一身中。天何言哉樂無窮，廣成彭祖為三公。野臣潛隨擊壤老，日下鼓腹歌可封。
憶長安：三月
作者：杜奕（唐）

憶長安，三月時，上苑遍是花枝。青門幾場送客，曲水竟日題詩。駿馬金鞭無數，良辰美景追隨。
憶長安：六月
作者：鄭概（唐）

憶長安，六月時，風臺水榭逶迤。朱果雕籠香透，分明紫禁寒隨。塵驚九衢客散，赭珂滴瀝青驪。
狀江南：孟秋
作者：鄭概（唐）

江南孟秋天，稻花白如氈。素腕慚新藕，殘妝妒晚蓮。
憶長安：七月
作者：陳元初（唐）

憶長安，七月時，槐花點散罘罳。七夕針樓競出，中元香供初移。繡轂金鞍無限，遊人處處歸遲。
憶長安：八月
作者：呂渭（唐）

憶長安，八月時，闕下天高舊儀。衣冠共頒金鏡，犀象對舞丹墀。更愛終南灞上，可憐秋草碧滋。
狀江南：仲冬
作者：呂渭（唐）

江南仲冬天，紫蔗節如鞭。海將鹽作雪，出用火耕田。
貞元十一年知貢舉撓閣不能定去留寄詩前主司
作者：呂渭（唐）

獨坐貢闈裡，愁多芳草生。仙翁昨日事，應見此時情。
皇帝移晦日為中和節
作者：呂渭（唐）

皇心不向晦，改節號中和。淑氣同風景，嘉名別詠歌。湔裙移舊俗，賜尺下新科。曆象千年正，酺醵四海多。花隨春令發，鴻度歲陽過。天地齊休慶，歡聲欲蕩波。
經湛長史草堂
作者：呂渭（唐）

巖居舊風景，人世今成昔。木落古山空，猿啼秋月白。誰同西府僚，幾謝南平客。摧殘松桂老，蕭散煙雲夕。跡留異代遠，境入空門寂。惟有草堂僧，陳詩在石壁。
憶長安：九月
作者：範燈（唐）

憶長安，九月時，登高望見昆池。上苑初開露菊，芳林正獻霜梨。更想千門萬戶，月明砧杵參差。
狀江南：季夏
作者：範燈（唐）

江南季夏天，身熱汗如泉。蚊蚋成雷澤，袈裟作水田。
憶長安：十月
作者：樊珣（唐）

憶長安，十月時，華清士馬相馳。萬國來朝漢闕，五陵共獵秦祠。晝夜歌鐘不歇，山河四塞京師。
狀江南：仲夏
作者：樊珣（唐）

江南仲夏天，時雨下如川。盧橘垂金彈，甘蕉吐白蓮。
憶長安：十一月
作者：劉蕃（唐）

憶長安，子月時，千官賀至丹墀。御苑雪開瓊樹，龍堂冰作瑤池。獸炭氈爐正好，貂裘狐白相宜。
狀江南：季秋
作者：劉蕃（唐）

江南季秋天，慄熟大如拳。楓葉紅霞舉，蒼蘆白浪川。
班婕妤
作者：嚴識玄（唐）

賤妾如桃李，君王若歲時。秋風一已勁，搖落不勝悲。寂寂蒼苔滿，沉沉綠草滋。繁華非此日，指輦競何辭。
賦得禦制句朔野陣雲飛
作者：何象（唐）

塞日穿痕斷，邊鴻背影飛。縹緲浮黃屋，陰沈護禦衣。
宿金河戍
作者：張震（唐）

朝發鐵麟驛，夕宿金河戍。奔波急王程，一日千里路。但見容鬢改，不知歲華暮。悠悠沙漠行，王事彌多故。
補新宮
作者：丘光庭（唐）

奐奐新宮，禮樂其融。爾德惟賢，爾□維忠。為忠以公，斯筵是同。人之醉我，與我延賓。奐奐新宮，既奐而輪。其固如山，其儼如雲。其寢斯安，□□□分。我既考落，以燕群臣。奐奐新宮，既祭既延。我□□鏞，於以醉賢。有禮無愆，我有斯宮。斯宮以安，康後萬年。
補茅鴟
作者：丘光庭（唐）

茅鴟茅鴟，無集我岡。汝食汝飽，莫我為祥。願彈去汝，來彼鳳凰。來彼鳳凰，其儀有章。茅鴟茅鴟，無啄我雀。汝食汝飽，莫我肯略。願彈去汝，來彼瑞鵲。來彼瑞鵲，其音可樂。茅鴟茅鴟，無搏鷅鶹。汝食汝飽，莫我為休。願彈去汝，來彼鳲鳩。來彼鳲鳩，食子其周。茅鴟茅鴟，無ew我陵。汝食汝飽，莫我好聲。願彈去汝，來彼蒼鷹。來彼蒼鷹，祭鳥是徵。
瑕瑜不相掩
作者：武翊黃（唐）

抱璞應難辨，妍媸每自融。貞姿偏特達，微玷遇磨礱。涇渭流終異，瑕瑜自不同。半曾光透石，未掩氣如虹。縝密誠為智，包藏豈謂忠。停看分美惡，今得值良工。
袁江口懷王司勳王吏部
作者：李祜（唐）

京華不啻三千里，客淚如今一萬雙。若個最為相憶處，青楓黃竹入袁江。
贈進士李守微
作者：韓嶼（唐）

一定童顏老歲華，貧寒遊歷貴人家。煉成正氣功應大，如何蓬閬不歸去，落盡蟠桃幾度花。
馬上有見
作者：李茂複（唐）

行盡疏林見小橋，綠楊深處有紅蕉。無端眼界無分別，安置心頭不肯銷。
自歎
作者：李茂複（唐）

落日西山近一竿，世間恩愛極難yR。近來不作顛狂事，免被冤家惡眼看。
贈吳圓
作者：李曜（唐）

經年理郡少歡娛，為習干戈間飲徒。今日臨行盡交割，分明收取媚川珠。
答李曜
作者：吳圓（唐）

曳履優容日日歡，須言達德倍汍瀾。韶光今已輸先手，領得蠙珠掌上看。
和訾家洲宴遊
作者：陸弘休（唐）

新春蕊綻訾家洲，信是南方最勝遊。酒滿百分殊不怕，莫惜今朝同酩酊，任他龜鶴與蜉蝣。
題賈島墓
作者：安錡（唐）

倚恃才難繼，昂藏貌不恭。騎驢沖大尹，奪卷忤宣宗。馳譽超先輩，居官下我儂。司倉舊曹署，一見一心忡。
贈別營妓卿卿
作者：油蔚（唐）

憐君無那是多情，枕上相看直到明。日照綠窗人去住，為報花時少惆悵，此生終不負卿卿。
巢燕
作者：胡玢（唐）

燕來巢我簷，我屋非高大。所貴兒童善，保爾無殃禍。莫巢孀婦家，孀婦怨孤坐。妒爾長雙飛，打爾危巢破。
廬山桑落洲
作者：胡玢（唐）

莫問桑田事，但看桑落洲。數家新住處，昔日大江流。古岸崩欲盡，平沙長未休。想應百年後，人世更悠悠。
石楠樹
作者：胡玢（唐）

本自清江石上生，移栽此處稱閒情。青雲士盡識珍木，餘今一日千回看，每度看來眼益明。
句
作者：胡玢（唐）

輪中別有物，光外更無空。
酒鬍子
作者：盧注（唐）

同心相遇思同歡，擎出酒胡當玉盤。盤中臲卼不自定，爾不耕，亦不饑。爾不蠶，亦有衣。有眼不能分黼黻，雕鐫匠意苦多端，翠帽朱衫巧妝飾。長安鬥酒十千酤，酒胡一滴不入眼，空令酒胡名酒胡。
西施
作者：盧注（唐）

惆悵興亡系綺羅，世人猶自選青娥。越王解破夫差國，一個西施已是多。
題西施浣紗石
作者：胡幽貞（唐）

一朝入紫宮，萬古遺芳塵。至今溪邊花，不敢嬌青春。
歸四明
作者：胡幽貞（唐）

海色連四明，仙舟去容易。天籍豈輒問，不是卑朝士。
送人遊邵州
作者：狄煥（唐）

春江正渺渺，送別兩依依。煙裡棹將遠，渡頭人未歸。漁家侵疊浪，島樹掛殘暉。況入湖湘路，那堪花亂飛。
題柳
作者：狄煥（唐）

天南與天北，此處影婆娑。翠色折不盡，離情生更多。雨餘籠灞岸，煙暝夾隋河。自有佳名在，秦松繼得麼。
詠南嶽徑松
作者：狄煥（唐）

一陣雨聲歸嶽嶠，兩條寒色下瀟湘。客吟晚景停孤棹，僧踏清陰徹上方。
句
作者：狄煥（唐）

數點當秋霽，不知何處峰。更無聲接續，空有影相隨。
潯陽觀水
作者：韓溉（唐）

朝宗漢水接陽臺，唅呀填坑吼作雷。莫見九江平穩去，直至滄溟涵貯盡，沈深不動浸昭回。
水
作者：韓溉（唐）

方圓不定性空求，東注滄溟早晚休。高截碧塘長耿耿，別有嶺頭嗚咽處，為君分作斷腸流。
松
作者：韓溉（唐）

倚空高檻冷無塵，往事閑徵夢欲分。翠色本宜霜後見，莫向東園競桃李，春光還是不容君。
柳
作者：韓溉（唐）

雪盡青門弄影微，暖風遲日早鶯歸。如憑細葉留春色，世間惹恨偏饒此，可是行人折贈稀。
竹
作者：韓溉（唐）

樹色連雲萬葉開，王孫不厭滿庭栽。淩霜盡節無人見，朱門處處多閑地，正好移陰覆翠苔。
鵲
作者：韓溉（唐）

才見離巢羽翼開，盡能輕颺出塵埃。人間樹好紛紛佔，若教顏色如霜雪，應與清平作瑞來。
燈
作者：韓溉（唐）

分影由來恨不同，綠窗孤館兩何窮。熒煌短焰長疑暗，莫言明滅無多重，曾比人生一世中。
句
作者：韓溉（唐）

門掩落花人別後，窗含殘月酒醒時。（《愁詩》，
春怨
作者：金昌緒（唐）

打起黃鶯兒，莫教枝上啼。啼時驚妾夢，不得到遼西。
放猿
作者：曾麻幾（唐）

孤猿鎖檻歲年深，放出城南百丈林。綠水任從聯臂飲，青山不用斷腸吟。
奉酬於中丞使君郡齋臥病見示一首
作者：皎然（唐）

宿昔祖師教，了空無不可。枯槁未死身，理心寄行坐。仁公施春令，和風來澤我。生成一草木，大道無負荷。論入空王室，明月開心胸。性起妙不染，心行寂無蹤。若非禪中侶，君為雷次宗。比聞朝端名，今貽郡齋作。真思凝瑤瑟，高情屬雲鶴。抉得驪龍珠，光彩曜掌握。若作詩中友，君為謝康樂。盤薄西山氣，貯在君子衿。澄澹秋水影，用為字人心。群物如鳧鷖，遊翱愛清深。格居第一品，高步淩前躅。精義究天人，四坐聽不足。伊昔柳太守，曾賞汀洲蘋。如何五百年，重見江南春。公每省往事，詠歌懷昔辰。以茲得高臥，任物化自淳。還因訪禪隱，知有雪山人。
贈李中丞洪一首
作者：皎然（唐）

深沈閫外略，奕世當榮寄。地裂大將封，家傳介珪瑞。至今漳河俗，猶受仁人賜。公初鎮惟邢，決勝無精兵。重圍逼大敵，六月守孤城。政用仁恕立，恩由賞罰明。遂令麾下士，感德不顧生。於時聞王師，諸將兵頗黷。天子狩南漢，煙塵滿函穀。純臣獨耿介，下士多反復。明公仗忠節，一言感萬夫。物性如蒺藜，化作春蘭敷。見說金被爍，終期玉有瑜。移官萬裡道，君子情何如。伊昔避事心，乃是方袍客。頓了空王旨，仍高致君策。安知七十年，一朝值宗伯。言如及清風，醒然開我懷。宴息與遊樂，不將衣褐乖。海底取明月，鯨波不可度。上有巨蟒吞，下有毒龍護。一與吾師言，乃於中心悟。咄哉冥冥子，胡為自塵汙。
杼山禪居寄贈東溪吳處士馮一首
作者：皎然（唐）

青雲何潤澤，下有賢人隱。路入菱湖深，跡與黃鶴近。野風吹白芷，山月搖清軫。詩祖吳叔庠，致君名不盡。身當青山秀，文體多郢聲。澄澈湘水碧，泬寥楚山青。時人格不同，至今罕知名。昔賢敦師友，此道君獨行。既得廬霍趣，乃高雷遠情。別時春風多，掃盡雪山雪。為君中夜起，孤坐石上月。悠然遺塵想，邈矣達性說。故人不在茲，幽桂惜未結。
妙喜寺高房期靈澈上人不至，重招之一首
作者：皎然（唐）

晨起峰頂心，懷人望空碧。掃雪開寺門，灑水淨僧席。言笑形外阻，風儀想中覿。馳心驚葉動，傾耳聞泉滴。豈慮咆虎逢，乍疑崩湍隔。前期或不顧，知爾隳常格。如今誰山下，秋霖步淅瀝。吾亦聊自得，行禪荷輕策。松聲暢幽情，山意導遐跡。舉目無世人，題詩足奇石。貧山何所有，特此邀來客。
奉和薛員外誼贈湯評事衡反招隱之跡兼見寄十二韻
作者：皎然（唐）

喜友稱高儒，曠懷美無度。近為東田誘，遂耽西山趣。庭有介隱心，得無雲泉誤。府公中司貴，頻貽咫尺素。郡佐仙省高，亦贈瓊瑤句。誚茲長往志，紆彼獨遊步。禪子方外期，夢想山中路。艱難親稼穡，晨夕苦煙霧。曷若孟嘗門，日榮國士遇。鏗鏘聆綺瑟，攀折邇瓊樹。幽踐隨鹿麋，久期怨蟾兔。情同不繫舟，有跡道所惡。
答黎士曹黎生前適越後之楚
作者：皎然（唐）

楚木紛如麻，高松自孤直。願得苦寒枝，與君比顏色。故鄉眇天末，羈旅滄江隅。委質在忠信，苦心無變渝。何繇表名義，贈君金轆轤。何以美知才，投我懸黎珠。遽為千里別，南風思越絕。愛君隨海鷗，倚棹宿沙月。不棲惡木上，肯蹈巴蛇穴。一上蕭然峰，擬蹤幽人轍。晨興獨西望，郢水期溯沿。夜到洞庭月，秋經雲夢天。黎生知吾道，此地不潸然。欲寄楚人住，學拏漁子船。奈何北風至，攪我窗中弦。遊子動歸思，江蘺亦綿綿。篋中封禪書，欲獻無由緣。豈乏晨風翼，翻飛到日邊。
答豆盧次方
作者：皎然（唐）

吾愛道交論，為高貴世名。昔稱柴桑令，今聞豆盧生。彼生清淮氣，獨鐘文中彩。近作公宴詩，如逢何柳在。吾用古人耳，採君四坐珍。賢士勝朝暉，溫溫無冬春。朝暉爍我肌，賢士清我神。微爾與雲鵠，幽懷何由申。別來秋風至，獨坐楚山碧。高月當清冥，禪心正寂曆。增波徒相駭，人遠情不隔。有書遺瓊什，以代貂襜褕。風教淩越絕，聲名掩吳趨。懸璧安可酬，徙倚還踟躕。
答蘇州韋應物郎中
作者：皎然（唐）

詩教殆淪缺，庸音互相傾。忽觀風騷韻，會我夙昔情。蕩漾學海資，鬱為詩人英。格將寒松高，氣與秋江清。何必鄴中作，可為千載程。受辭分虎竹，萬裡臨江城。到日掃煩政，況今休黷兵。應憐禪家子，林下寂無營。跡隳世上華，心得道中精。脫略文字累，免為外物攖。書衣流埃積，硯石駁蘚生。恨未識君子，空傳手中瓊。安可誘我性，始願愆素誠。為無鸑鷟音，繼公雲和笙。吟之向禪藪，反愧幽松聲。
答鄭方回
作者：皎然（唐）

獨禪外念入，中夜不成定。顧我憔悴容，澤君陽春詠。詞貞思且逸，瓊彩何暉映。如聆雲和音，況睹聲名盛。琴語掩為聞，山心聲宜聽。是時寒光澈，萬境澄以淨。高秋日月清，中氣天地正。遠情偶茲夕，道用增寥夐。思君處虛空，一操不可更。時美城北徐，家承谷口鄭。軒車未有轍，蒿蘭且同徑。莊生誡近名，夫子罕言命。是以耕楚田，曠然殊獨行。萎蕤鸞鳳彩，特達珪璋性。通隱嘉黃綺，高儒重荀孟。世汙我未起，道蹇吾猶病。逸翮思冥冥，潛鱗樂游泳。宗師許學外，恨不逢孔聖。說詩迷頹靡，偶俗傷趨競。此道誰共詮，因君情慾罄。
答俞校書冬夜
作者：皎然（唐）

夜閑禪用精，空界亦清迥。子真仙曹吏，好我如宗炳。一宿覿幽勝，形清煩慮屏。新聲殊激楚，麗句同歌郢。遺此感予懷，沈吟忘夕永。月彩散瑤碧，示君禪中境。真思在杳冥，浮念寄形影。遙得四明心，何須蹈岑嶺。詩情聊作用，空性惟寂靜。若許林下期，看君辭簿領。
妙喜寺達公禪齋寄李司直公孫、房都曹德裕…四十二韻
作者：皎然（唐）

我祖傳六經，精義思朝徹。方舟頗周覽，逸書亦備閱。墨家傷刻薄，儒氏知優劣。弱植庶可凋，苦心未嘗輟。中年慕仙術，永願傳其訣。歲駐若木景，日餐瓊禾屑。嬋娟羨門子，斯語豈徒設。天上生白榆，葳蕤信好折。實可反柔顏，花堪養玄發。求之性分外，業棄金亦竭。藥化成白雲，形凋辭素穴。一聞西天旨，初禪已無熱。涓子非我宗，然公有真訣。卻尋丘壑趣，始與纓紱別。野飯敵膏粱，山楹代藻梲。與君北巖侶，遊寓日常昳。靜對春穀泉，晴披陽林雪。境清覺神王，道勝知機滅。詣寂長杳冥，忘歸暫採擷。物生豈有心，麗容俟予別。桂子何蓂苓，琪葩亦皎潔。此木生意高，亦與眾芳列。賞墨識屢換，省躬悟彌切。微尚若不虧，足以全吾節。北風吹蕙帶，蕭寥聞蜻蛚。宿昔廬峰期，流芳已再歇。不有清屏鑒，使我商弦絕。願寄千里心，月高不可掇。優遊邦之直，遠矣踵前烈。立俗忘毀譽，遇物遺巧拙。真氣獨翛然，軒裳詎能絏。都曹風韻整，綱紀信明決。於交必傾寫，立行豈矜伐。政與清渭同，分流自澄澈。裴侯資亮直，中誠豈徒說。古人比明義，清士願交結。溫溫躬珪彩，終始聲不缺。顏生炯介士，有志不可越。仗義冒險難，持操去淄涅。世論高二賢，賢賢繼前哲。四子遭明盛，裒然皆秀傑。理名雖殊跡，悟道寧異轍。愛爾竹柏姿，為予寒不折。
遙酬袁使君高春暮行縣，過報德寺見懷
作者：皎然（唐）

江春行求瘼，偶與真境期。見說三陵下，前朝開佛祠。停舟仰麗剎，繡組發香墀。咫尺空界色，天人花落時。盛遊限羸疾，悚踴瞻旌旗。峰翠羨閒步，松聲入遙思。素高淮陽理，況負東山姿。迨此一登覽，深情見新詩。
冬日遙和盧使君幼平、綦毋居士遊法華寺高頂臨湖亭
作者：皎然（唐）

仁坊標絕境，廉守躡高蹤。天曉才分剎，風傳欲盡鐘。城中歸路遠，湖上碧山重。水照千花界，雲開七葉峰。寒芳艾綬滿，空翠白綸濃。逸韻知難繼，佳遊恨不逢。仍聞撫禪石，為我久從容。
秋日遙和盧使君遊何山寺宿敡上人房論涅盤經義
作者：皎然（唐）

江郡當秋景，期將道者同。跡高憐竹寺，夜靜賞蓮宮。古磬清霜下，寒山曉月中。詩情緣境發，法性寄筌空。翻譯推南本，何人繼謝公。
酬秦山人系題贈
作者：皎然（唐）

出齋步杉影，手自開禪扉。花滿不汙地，雲多從觸衣。思山石蘚淨，款客露葵肥。果得宗居士，論心到極微。
奉酬袁使君高寺院新亭對雨
作者：皎然（唐）

茲亭跡素淺，勝事並隨公。法界飄香雨，禪窗灑竹風。浮煙披夕景，高鶴下秋空。冥寂四山久，甯期此會同。
奉酬顏使君真卿見過郭中寺寺無山水之賞…以答焉
作者：皎然（唐）

州西柳家寺，禪舍隱人間。證性輕觀水，棲心不買山。履聲知客貴，雲影悟身閑。彥會前賢事，方今可得攀。
酬烏程楊明府華雨後小亭對月見呈
作者：皎然（唐）

夜涼喜無訟，霽色搖閒情。暑退不因雨，陶家風自清。凝弦停片景，發詠靜秋聲。何事禪中隱，詩題忽記名。
自蘇州訪醫回酬盧士關判官見贈
作者：皎然（唐）

尋醫初疾理，忽憶故山雲。遠訪桑公子，還依柳使君。周旋承惠愛，佩服比蘭燻。從事因高唱，秋風起處聞。
題沈道士新亭
作者：皎然（唐）

何處好攀躋，新亭俯舊溪。坐中千里近，簷下四山低。小浦依林曲，回塘繞郭西。桃花春滿地，歸路莫相迷。
送盧仲舒移家海陵
作者：皎然（唐）

世故多離散，東西不可嗟。小秦非本國，楚塞複移家。海島無鄰裡，鹽居少物華。山中吟夜月，相送在天涯。
陪盧使君登樓送方巨之還京
作者：皎然（唐）

萬裡汀洲上，東樓欲別離。春風潮水漫，正月柳條寒。旅逸逢漁浦，清高愛鳥冠。雲山寧不起，今日向長安。
同裴錄事樓上望
作者：皎然（唐）

退食高樓上，湖山向晚晴。桐花落萬井，月影出重城。水竹涼風起，簾幃暑氣清。蕭蕭獨無事，因見蒞人情。
寓興
作者：皎然（唐）

天下生白榆，白榆直上連天根。高枝不知幾萬丈，因問老仙求種法，老仙咍我愚不答。始知此道無所成，
寄常一上人
作者：皎然（唐）

雁塞五山臨汗漫，雲州一路出青冥。何因請住嘉祥寺，內史新修湖上亭。
送秘上人遊京
作者：皎然（唐）

共君方異路，山伴與誰同。日冷行人少，時清古鎮空。暖瓶和雪水，鳴錫帶江風。撩亂終南色，遙應入夢中。
賦得啼猿送客
作者：皎然（唐）

萬裡巴江外，三聲月峽深。何年有此路，幾客共沾襟。斷壁分垂影，流泉入苦吟。淒涼離別後，聞此更傷心。
南樓望月
作者：皎然（唐）

夜月家家望，亭亭愛此樓。纖雲溪上斷，疏柳影中秋。漸映千峰出，遙分萬派流。關山誰複見，應獨起邊愁。
尋陸鴻漸不遇
作者：皎然（唐）

移家雖帶郭，野徑入桑麻。近種籬邊菊，秋來未著花。扣門無犬吠，欲去問西家。報導山中去，歸時每日斜。
懷舊山
作者：皎然（唐）

一坐西林寺，從來未下山。不因尋長者，無事到人間。宿雨愁為客，寒花笑未還。空懷舊山月，童子念經閑。
宿吳匡山破寺
作者：皎然（唐）

雙峰百戰後，真界滿塵埃。蔓草緣空壁，悲風起故臺。野花寒更發，山月暝還來。何事池中水，東流獨不回。
九月十日
作者：皎然（唐）

愛殺柴桑隱，名溪近訟庭。掃沙開野步，搖舸出閑汀。宿簡邀詩伴，餘花在酒瓶。悠然南望意，自有峴山情。
秋晚宿破山寺
作者：皎然（唐）

秋風落葉滿空山，古寺殘燈石壁間。昔日經行人去盡，寒雲夜夜自飛還。
青陽上人院說金陵故事
作者：皎然（唐）

君說南朝全盛日，秣陵才子更多人。千年秋色古池館，誰見齊王西邸春。
送僧之京師
作者：皎然（唐）

綿綿渺渺楚雲繁，萬裡西歸望國門。禪子初心易淒斷，秋風莫上少陵原。
送許丞還洛陽
作者：皎然（唐）

剡茗情來亦好斟，空門一別肯沾襟。悲風不動罷瑤軫，忘卻洛陽歸客心。
題湖上草堂
作者：皎然（唐）

山居不買剡中山，湖上千峰處處閑。芳草白雲留我住，世人何事得相關。
酬李司直縱諸公冬日遊妙喜寺題照、昱二上人房…述
作者：皎然（唐）

達賢貴貞隱，常懼跡不滅。遂與永公期，遺身坐林樾。華軒何轔轔，為我到幽絕。心境寒草花，空門青山月。潘生獨不見，清景屢盈缺。林下常寂寥，人間自離別。何時解輕佩，來稅丘中轍。
贈烏程李明府伯宜、沈兵曹仲昌
作者：皎然（唐）

水國苦凋瘵，東皋豈遺黍。雲陰無盡時，日出常帶雨。昨夜西溪漲，扁舟入簷廡。野人同鳥巢，暴客若蜂聚。歲晏無鬥粟，寄身欲何所。空羨鸞鶴姿，翩翩自輕舉。
奉酬顏使君真卿、王員外圓宿寺兼送員外使回
作者：皎然（唐）

魯公邀省客，貧寺人過少。錦帳惟野花，竹屏有窗筱。朝行石色淨，夜聽泉聲小。釋事情已高，依禪境無擾。超遙長路首，悵望空林杪。離思從此生，還將此心了。
杼山上峰和顏使君真卿、袁侍禦五韻賦得印字…之會
作者：皎然（唐）

道情寄遠嶽，放曠臨千仞。香路延絳騶，華泉寫金印。日欹諸天近，雨過三華潤。留客雲外心，忘機松中韻。靈嘉早晚期，為布東山信。
同薛員外誼喜雨詩兼上楊使君
作者：皎然（唐）

積旱忽飛澍，烝民心亦傾。郊雲不待族，雨色飛江城。燋稼濯又發，敗荷滋更榮。時隨霧縠重，乍集柳絲輕。一宿恐魚飛，數朝徵鸛鳴。毒暑澄為冷，高塵滌還清。乃知陰騭數，制在造化情。及此接歡賀，臨風聞頌聲。
南湖春泛有客自北至說友人岑元…敘相思之志以寄焉
作者：皎然（唐）

故人隔楚水，日夕望芳洲。春草思眇眇，徵雲暮悠悠。心期無形影，跡曠成阻修。有客江上至，知君佐雄州。鏗鏘佩蒼玉，躞蹀驅絳騶。伊昔中峰心，從來非此流。資予長生訣，希彼高山儔。此情今如何，宿昔師吾謀。別年謁禪老，更添石室籌。深見人間世，飄如水上漚。蟬號齊王邸，月苦隋帝樓。聲華盡冥寞，麋鹿徒呦呦。我有一字教，坐然遺此憂。何煩脫珪組，不用辭王侯。只在名位中，空門兼可遊。
同薛員外誼久旱感懷寄兼呈上楊使君
作者：皎然（唐）

皇天鑒不昧，愐想何亢極。絲雨久愆期，綺霞徒相惑。陰雲舒又卷，濯枝安可得。涸井不累瓶，幹溪一憑軾。赤地芳草死，飆塵驚四塞。戎冠夜刺閨，民荒歲傷國。賴以王猷盛，中原無兇慝。楊公當此晨，省災常旰食。獨感下堂雨，偏嘉越境域。秋郊天根見，我疆看稼穡。請回雲漢詩，為君歌樂職。
兵後早春登故鄣南樓望崑山寺白鶴觀示清道人並沈道士
作者：皎然（唐）

新陽故樓上，眇眇傷遐眷。違世情易忘，羈時得無倦。春歸華柳發，世故陵穀變。擾擾陌上心，悠悠夢中見。蒼林有靈境，杳映遙可羨。春日倚東峰，華泉落西甸。鐘聲在空碧，幡影搖蔥蒨。緬想山中人，神期如會面。別離芳月積，岐路浮雲偏。正□入空門，仙君依苦縣。隳形舍簪紱，烹玉思精煉。事外宜我心，人間豈予戀。身遺世自薄，道勝名必賤。耳目何所娛，白雲與黃卷。
酬烏程楊明府華將赴渭北對月見懷
作者：皎然（唐）

釋印及秋夜，身閑境亦清。風襟自瀟灑，月意何高明。聞說武安君，萬裡驅妖精。開府集秀士，先招士林英。晉家用元凱，亦是魯諸生。北望撫長劍，感君知已行。邊塵昏玉帳，殺氣凝金鐙。大敵折齊俎，一書下聊城。翻飛青雲路，宿昔滄洲情。
酬邢端公濟春日蘇臺有呈袁州李使君…辛陽王三侍禦
作者：皎然（唐）

大賢當佐世，堯時難退身。如何丹霄侶，卻在滄江濱。柳色變又遍，鶯聲聞亦頻。賴逢宜春守，共賞南湖春。營道知止足，飾躬無緇磷。家將詩流近，跡與禪僧親。放曠臨海門，翱翔望雲津。雖高空王說，不久山中人。
奉和裴使君清春夜南堂聽陳山人彈白雪
作者：皎然（唐）

春宵凝麗思，閑坐開南圍。郢客彈白雪，紛綸發金徽。散從天上至，集向瓊臺飛。弦上凝颯颯，虛中想霏霏。通幽鬼神駭，合道精鑒稀。變態風更入，含情月初歸。方知阮太守，一聽識其微。
答孟秀才
作者：皎然（唐）

羸疾依小院，空閒趣自深。躡苔憐靜色，掃樹共芳陰。物外好風至，意中佳客尋。虛名誰欲累，世事我無心。投贈荷君芷，馨香滿幽襟。
酬崔侍禦見贈
作者：皎然（唐）

買得東山後，逢君小隱時。五湖遊不厭，柏署跡如遺。市隱何妨道，禪棲不廢詩。與君為此說，長破小乘疑。
贈柳喜得嵩山法門自號嵩山老
作者：皎然（唐）

一見嵩山老，吾生恨太遲。問君年幾許，曾出上皇時。
酬李補闕紓
作者：皎然（唐）

不住東林寺，雲泉處處行。近臣那得識，禪客本無名。
湖南蘭若示大乘諸公
作者：皎然（唐）

未到無為岸，空憐不繫舟。東山白雲意，歲晚尚悠悠。
兵後經永安法空寺寄悟禪師
作者：皎然（唐）

常說人間法自空，何言出世法還同。微蹤舊是香林下，吾知世代相看盡，誰悟浮生似影公。
春日杼山寄贈李員外縱
作者：皎然（唐）

南山唯與北山鄰，古樹連拳伴我身。黃鶴有心多不住，欲掇幽芳聊贈遠，郎官那賞石門春。
酬秦山人贈別二首
作者：皎然（唐）

知君高隱佔賢星，卷葉時時注佛經。姓被名公題舊裡，我有主人江太守，如何相伴住禪靈。誰知臥病不妨禪，跡寄詩流性似偏。葉示黃金童子愛，對此留君還欲別，應思石de訪春泉。
山居示靈澈上人
作者：皎然（唐）

晴明路出山初暖，行踏春蕪看茗歸。乍削柳枝聊代劄，外物寂中誰似我，松聲草色共無機。
遙和康錄事李侍禦萼小寒食夜重集康氏園林
作者：皎然（唐）

習家寒食會何頻，應恐流芳不待人。已愛治書詩句逸，誰見柰園時節共，還持綠茗賞殘春。
釋裴循春愁
作者：皎然（唐）

蝶舞鶯歌喜歲芳，柳絲嫋嫋蕙帶長。江南春色共君有，何事君心獨自傷。
西白溪期裴方舟不至
作者：皎然（唐）

望君不見複何情，野草閑雲處處生。應向秦時武陵路，花間寂曆一人行。
勞山憶棲霞寺道素上人久期不至
作者：皎然（唐）

遠寺蕭蕭獨坐心，山情自得趣何深。泉聲稍滴芙蓉漏，貪閑不記前心偈，念別聊為出世吟。更待花開遍山雪，
酬秦山人出山見呈
作者：皎然（唐）

手攜酒榼共書幃，回語長松我即歸。若是出山機已息，嶺雲何事背君飛。
酬秦山人見尋
作者：皎然（唐）

左右香童不識君，擔簦訪我領鷗群。山僧待客無俗物，唯有窗前片碧雲。
宿法華寺簡靈澈上人
作者：皎然（唐）

至道無機但杳冥，孤燈寒竹自青熒。不知何處小乘客，一夜風來聞誦經。
潛別離
作者：皎然（唐）

烏頭雖黑白有時，唯有潛離與暗別，彼此甘心無後期。
早發陝州途中贈嚴秘書
作者：清江（唐）

此身雖不繫，憂道亦勞生。萬裡江湖夢，千山雨雪行。人家依舊壘，關路閉層城。未盡交河虜，猶屯細柳兵。艱難嗟遠客，棲託賴深情。貧病吾將有，精修許少卿。
早春書情寄河南崔少府
作者：清江（唐）

春日春風至，陽和似不均。病身空益老，愁鬢不知春。宇宙成遺物，光陰促幻身。客遊傷末路，心事向行人。道薄猶懷土，時難欲厭貧。微才如可寄，赤縣有鄉親。
春遊司直城西鸕鷀溪別業
作者：清江（唐）

別墅軍城下，閑喧未可齊。春深花蝶夢，曉隔柳煙鞞。韶景浮寒水，疏楊映綠堤。沿洄看竹色，來往聽鶯啼。久慢持生術，多親種藥畦。家貧知素行，心苦見清溪。越客初投分，南枝得寄棲。禪機空寂寞，雅趣賴招攜。本寺重江外，遊方二室西。裴回戀知己，日夕草萋萋。
夕次襄邑
作者：清江（唐）

何處戒吾道，經年遠路中。客心猶向北，河水自歸東。古戍鳴寒角，疏林振夕風。輕舟惟載月，那與故人同。
宿嚴維宅簡章八元
作者：清江（唐）

佳期曾不遠，甲第即南鄰。惠愛偏相及，經過豈厭頻。秋寒林葉動，夕霽月華新。莫話羈棲事，平原是主人。
贈淮西賈兵馬使
作者：清江（唐）

破虜功成百戰場，天書新拜漢中郎。映門旌旆春風起，由來吳楚多同調，感激逢君共異鄉。
送堅上人歸杭州天竺寺
作者：清江（唐）

十年勞負笈，經論化中朝。流水知鄉近，和風惜別遙。雲山零夜雨，花岸上春潮。歸臥南天竺，禪心更寂寥。
送贊律師歸嵩山
作者：清江（唐）

禪意歸心急，山深定易安。清貧修道苦，孝友別家難。雪路侵溪轉，花宮映嶽看。到時瞻塔暮，松月向人寒。
上都酬章十八兄
作者：清江（唐）

每歎經年別，人生有幾年。關河長問道，風雨獨隨緣。寓蝶成莊夢，懷人識禰賢。徽猷不及此，空愧白華篇。
登樓望月寄鳳翔李少尹
作者：清江（唐）

陌上涼風槐葉凋，夕陽秋露濕寒條。登樓望月楚山上，軒車不重無名客，此地誰能訪寂寥。
湘川懷古
作者：清江（唐）

瀟湘連汨羅，複對九嶷河。浪勢屈原塚，竹聲漁父歌。地荒徵騎少，天暖浴禽多。脈脈東流水，古今同奈何。
七夕
作者：清江（唐）

七夕景迢迢，相逢只一宵。月為開帳燭，雲作渡河橋。映水金冠動，當風玉佩搖。惟愁更漏促，離別在明朝。
長安臥病
作者：清江（唐）

身世足堪悲，空房臥病時。捲簾花雨滴，掃石竹陰移。已覺生如夢，堪嗟壽不知。未能通法性，詎可免支離。
送婆羅門
作者：清江（唐）

雪嶺金河獨向東，吳山楚澤意無窮。如今白首鄉心盡，萬裡歸程在夢中。
喜皇甫大夫同宿大樑驛
作者：清江（唐）

江頭旌旆去，花外捲簾空。夜色臨城月，春聲渡水風。也知行李別，暫喜話言同。若問廬山事，終身愧遠公。
酬姚補闕南仲雲溪館中戲題隨書見寄
作者：清江（唐）

寺溪臨使府，風景借仁祠。補袞周官貴，能名漢主慈。臥雲知獨處，望月憶同時。忽枉緘中贈，瓊瑤滿手持。
喜嚴侍禦蜀還贈嚴秘書
作者：清江（唐）

往年分首出鹹秦，木落花開秋又春。江客不曾知蜀路，多羨二龍同漢代，繡衣芸閣共榮親。
送韋參軍江陵
作者：清江（唐）

槐花落盡柳陰清，蕭索涼天楚客情。海上舊山無的信，公子道存知不棄，欲依劉表住南荊。
月夜有懷黃端公兼簡朱孫二判官
作者：清江（唐）

月照疏林驚鵲飛，羈人此夜共無依。青門旅寓身空老，四科弟子稱文學，五馬諸侯是繡衣。江雁往來曾不定，
精舍遇雨
作者：清江（唐）

空門寂寂淡吾身，溪雨微微洗客塵。臥向白雲情未盡，任他黃鳥醉芳春。
小雪
作者：清江（唐）

落雪臨風不厭看，更多還恐蔽林巒。愁人正在書窗下，一片飛來一片寒。
句
作者：清江（唐）

萬木無一葉，客心悲此時。
泛五雲溪
作者：許渾（唐）

此溪何處路，遙問白髯翁。佛廟千巖裡，人家一島中。魚傾荷葉露，蟬噪柳林風。急瀨鳴車軸，微波漾釣筒。石苔縈棹綠，山果拂舟紅。更就千村宿，溪橋與剡通。
寄郴州李相公
作者：許渾（唐）

高樓王與謝，逸韻比南金。不遇銷憂日，埃塵誰複尋。曠懷澹得喪，失意縱登臨。彩檻浮雲迥，綺窗明月深。虯龍壓滄海，鴛鸞思鄧林。青雲傷國器，白髮軫鄉心。功高恩自洽，道直謗徒侵。應笑靈均恨，江畔獨行吟。
贈蕭煉師
作者：許渾（唐）

曾試昭陽曲，瑤齋帝自臨。紅珠絡繡帽，翠鈿束羅襟。雙闕胡塵起，千門宿露陰。出宮迷國步，回駕軫皇心。桂殿春空晚，椒房夜自深。急宣求故劍，冥契得遺簪。暗記神仙傳，潛封女史箴。壺中知日永，掌上畏年侵。莫比班家扇，甯同卓氏琴。雲車辭鳳輦，羽帔別鴛衾。網斷魚遊藻，籠開鶴戲林。洛煙浮碧漢，嵩月上丹岑。露草爭三秀，風篁共八音。吹笙延鶴舞，敲磬引龍吟。旄節纖腰舉，霞杯皓腕斟。還磨照寶鏡，猶插闢寒金。東海人情變，南山聖壽沈。朱顏常似渥，綠發已如尋。養氣齊生死，留形盡古今。更求應不見，雞犬日駸駸。
冬日宣城開元寺贈元孚上人
作者：許渾（唐）

一缽事南宗，僧儀稱病容。曹溪花裡別，蕭寺竹前逢。燭影深寒殿，經聲徹曙鐘。欲齋簷睡鴿，初定壁吟蛩。詩繼休遺韻，書傳永逸蹤。藝多人譽洽，機絕道情濃。汲澗瓶沈藻，眠階錫掛松。雲鳴新放鶴，池臥舊降龍。露茗山廚焙，霜粳野碓舂。梵文明處譯，禪衲暖時縫。層塔題應遍，飛軒步不慵。繡梁交薜荔，畫井倒芙蓉。翠戶垂旗網，朱窗列劍鋒。寒風金磬遠，晴雪玉樓重。妙理三乘達，清才永珍供。山高橫睥睨，灘淺聚艨艟。微霧蒼平楚，殘暉淡遠峰。林疏霜摵摵，波靜月溶溶。劍出因雷煥，琴全遇蔡邕。西方知有社，支許合相從。
維舟秦淮過溫州李給事宅
作者：許渾（唐）

給事為郎日，青溪醉隱銜。冰池通極浦，雪徑繞高巖。珠玉砂同棄，松筠草共芟。帝圖憂一失，臣節恥三緘。代有王陵戇，時無靳尚讒。定應標直筆，寧為發空函。霧黑連雲棧，風狂截海帆。石梯迎雨潤，沙井待潮鹹。蠟屐青筇杖，籃輿白罽衫。應勞北歸夢，山路正巉巉。
登蒜山觀發軍
作者：許渾（唐）

羽檄徵兵急，轅門選將雄。犬羊憂破竹，貔虎極飛蓬。定系倡狂虜，何煩矍鑠翁。更探黃石略，重振黑山功。別馬嘶營柳，驚烏散井桐。低星連寶劍，殘月讓雕弓。浪曉戈鋋裡，山晴鼓角中。甲開魚照水，旗颺虎拏風。去想金河遠，行知玉塞空。漢庭應有問，師律在元戎。
送從兄別駕歸蜀
作者：許渾（唐）

聞與湘南令，童年侍玉墀。家留秦塞曲，官謫瘴溪湄。道直奸臣屏，冤深聖主知。逝川東去疾，霈澤北來遲。青漢龍髯絕，蒼岑馬鬣移。風淒聞笛處，月慘罷琴時。客路黃公廟，鄉關白帝祠。已稱鸚鵡賦，寧誦鶺鴒詩。遠道書難達，長亭酒莫持。當憑蜀江水，萬裡寄相思。
金陵阻風登延祚閣
作者：許渾（唐）

極目皆陳跡，披圖問遠公。戈鋋三國後，冠蓋六朝中。葛蔓交殘壘，芒花沒後宮。水流簫鼓絕，山在綺羅空。極浦千艘聚，高臺一徑通。雲移吳岫雨，潮轉楚江風。登閣漸漂梗，停舟憶斷蓬。歸期與歸路，杉桂海門東。
送林處士自閩中道越由霅抵兩川
作者：許渾（唐）

書劍少青眼，煙波初白頭。鄉關背梨嶺，客路轉蘋洲。處困道難固，乘時恩易酬。鏡中非訪戴，劍外慾依劉。高枕海天暝，落帆江雨秋。鼉聲應遠鼓，蜃氣學危樓。智士役千慮，達人經百憂。唯聞陶靖節，多在醉鄉遊。
宣城贈蕭兵曹
作者：許渾（唐）

桂楫謫湘渚，三年波上春。舟寒剡溪雪，衣破洛城塵。客道恥搖尾，皇恩寬犯鱗。花時去國遠，月夕上樓頻。貪酒不辭病，傭書非為貧。行吟值漁父，坐隱對樵人。紫陌罷雙轍，碧潭窮一綸。高歌更南去，煙水是通津。
秋夕宴李侍禦宅
作者：許渾（唐）

公子徵詞客，秋堂遞玉杯。月高羅幕卷，風度錦屏開。鳳管添簧品，鶤弦促柱哀。轉喉雲旋合，垂手露徐來。燭換三條燼，香銷十炷灰。蛩聲聞鼓歇，螢焰觸簾回。廣檻煙分柳，空庭露積苔。解酲須滿酌，應為撥新醅。
晨自竹徑至龍興寺崇隱上人院
作者：許渾（唐）

佛寺通南徑，僧堂倚北坡。藤陰迷晚竹，苔滑仰晴莎。病憶春前別，閑宜雨後過。石橫聞水遠，林缺見山多。欲結三天社，初降十地魔。毒龍來有窟，靈鶴去無窠。客路隨萍梗，鄉園失薜蘿。禪心如可學，不藉魯陽戈。